Gwengolo

Navet miz ar bloaz eo miz Gwengolo en Deiziadur juluan evel en Deiziadur gregorian.

Dont a rafe an anv eus ar c'holo a zo deuet gwenn ar parkeier war-lerc'h an eost.

Miz an distro d'al labour eo evit kalz a labourerien, evit ar skolidi hag ar studierien. 

Deizioù a bouez
21 : deiziad ofisiel an diskaramzer.
29 : Gouel Mikael ; gwechall e oa en deiz-se e veze paeet ar feurm d'ar perc'henn

Krennlavaroù
« Da viz Gwengolo / E teu dour er poulloù
« E miz Gwengolo / En abardaez 'mañ an dorno »
« Gounid ouzh diskar loar Gwengolo / Ne vez na greun na kolo »
« Gourmikaël hag an Ankoù / A laka kalz cheñchamantoù »
« Da c'houel sant Jili / E teu ar goañv e penn an ti »Jili : 01/09.
« Hiziv emañ gouel sant Jili / Kant levenez, mil prederi »
« Da c'houel Mazhev / Ar frouezh zo holl darev »Mazhev : 21/09.
« Glav, glav, ken e timezo merc'h ar Mazhev / Marc'h ar Mazhev zo dimezet, hag ar glav ne ehan ket »
« Da c'houel Mikael, da c'houloù-deiz / An Tri Roue 'vez er c'hreisteiz »Mikael : 29/09.An Tri Roue : ar Rastell, bodriel ar steredeg Orion ; teir steredenn a-steud : Almitak ζ Ori/zêta Orionis, Alnilam ε / epsilon ha Mintaka δ / delta.
« E foar an Trokerezh / Un ebeul evit ur gwenneg »Foar an Trokerezh : foar sant Mikael, 29/09
« Meurlarjez, Meurlarjez / Me 'garje 'vije bemdez / An eost div wech ar bloaz / Ha Gouel Mikael bep seizh vloaz »

Notennoù

Rummad:Mizioù